شعبان عبد الرحيم

شعبان عبد الرحيم (15 مارس 1957- 3 ديسمبر 2019) مطرب شعبى مصرى اتولد فى حى الشرابيه بمحافظة القاهره
 اشتغل مكوجى مع أبوه ، و كان بيشتغل بالليل فى الغنا فى الافراح
 أشتهر بشريط (احمد حلمى أتجوز عايده)

 حياته 

هو مطرب شعبى و ممثل مصرى ، اتولد فى منطقه العسال بالشرابية باسم (قاسم)، ولكنه اختار لنفسه اسم (شعبان) كاسم فنى لأنه اتولد فى شهر (شعبان) الهجرى. لم يتلق أى تعليم على الاطلاق و اشتغل مكوجى مع ابوه لفتره كبيره، و كان بيشتغل  بالليل ف الغناء ف الأفراح.

تولاه المغنى الشعبىانور العسكرى بالتدريب ع الغناء علا طريقة المطرب الشعبى عبده الاسكندرانى وتعرف بعدها ع الملحن الشعبى وهبه الشاذلى اللى عرّفه بالمنتج سيد عبد اللطيف اللى أصدر له أول ألبوماته الكاسيت (أحمد حلمى اتجوز عايده) و اللى حقق الألبوم قبول شعبى جيد من غير يشتهر (شعبان) نفسه.و برغم أنه قدم ألبوم شعبى تانى بعنوان (كدّاب يا خيشه) الا أنه استنا مش مشهور اوى كذا سنه لغاية سنة 2001 اللى قدم فيها أغنيه مشهوره هيا (أنا بكره اسرائيل) بعد الانتفاضه الفلسطينيه التانيه، اللى كانت سبب ف شهرته و عملت ردود فعل عالميه

اشترك ف بطولة فيلمين هما (فلاح ف الكونجرس) و(مواطن و مخبر و حرامى) للمخرج الكبير (داود عبد السيد).
كمان شارك فى عدد من الأعمال المسرحية والتلفزيونية والسينمائية منها: مسرحية (دو رى مى فاصوليا) مع الفنان الكبير (سمير غانم)، (سامحونى ماكنش قصدى)، و كمان اشتغل مقدم برامج للبرنامج كوميدى بعنوان (هات من الآخر) علا قناة (نايل كوميدى).

فى سنة 2015 جه له تهديد بالقتل من جماعة (داعش) الارهابيه بعد أغنيته (أمير المجرمين) اللى أظهرت السخريه منهم و الاعتراض علا ارهابهم.
له خمس أولاد هما (عصام - حنان - خميس - عبدالرحيم - عدويه). مراته ماتت قبله

 اخر حفلة له 

آخر حفل له كان فى المملكة العربية السعودية فى موسم الرياض، اللى غنى، و هو جالس على كرسى متحرك و كان سعيداً لمشاركته فى موسم الرياض،  علشان كده وافق على الظهور بكرسى متحرك. و كانت دى التصريحات هيا آخر ما صرح به المطرب الشعبى قبل وفاته.

غنى، و هو جالس على كرسى متحرك و كان سعيد لمشاركته فى (موسم الرياض)،  علشان كده وافق على الظهور بكرسى متحرك. و كانت دى التصريحات هيا آخر ما صرح به المطرب الشعبى قبل وفاته.

 من اشهر اغانيه 

 مواطن ومخبر وحرامى
 بكره اسرائيل
 هبطل السجاير
 متخافش من الحكومه
 شعبان يتحدى جاكسون
 مسلم ومسيحى واحد

 فيلموجرافيا 

 صبيان وبنات [مسلسل] (2009)
  انسان  ونصيب [سيت كوم] (2009)
 مرسى عاوز كرسى [مسرحية] (2008)
 اشرف حرامى (2008)
 توتو وبيجامة [مسلسل] (2006)
 اللى اختشوا ماتوا [مسلسل] (2005)
 دو رى مى فاصوليا [مسرحية] (2005)
 طاش 12 [مسلسل] (2004)
 فلاح فى الكونجرس (2002)
 رشة جريئة (2001)
 مواطن و مخبر و حرامى (2001) ...المرجوشى (الحرامى)
 عفاريت الأسفلت (1996)
 حلو وكذاب [مسرحية]
 زيرو 900 [مسلسل]
 طاطا نام طاطا قام
 توتى فروتى

 مصادر 

تصنيف:مواليد 1957
تصنيف:مغنيين مصريين
تصنيف:مغنيين شعبيين
تصنيف:ممثلين مصريين
تصنيف:قليوبيين
تصنيف:ناس من قليوب